fr eo it eo en eo eo eo eo eo eo eo eo eo eo eo eo eo eo eo eo eo eo eo eo eo eo en de eo eo eo eo de en eo en eo eo eo eo eo eo es eo eo en en fr de nl nl en de en fr de de nl nl fr nl en en nl de de en nl en en nl nl fr en de de de de en nl es de pt nl ar id en en
Juni « 2008 « Esperantilo
Esperantilo Blogo en Esperanto pri projekto Esperantilo kaj komputila lingvistiko
Filed under: programado — artur @ 21:44
La eldono 0.983 donas 2 grandajn teknikajn ŝanĝojn en la ena vivo de programo kaj multajn korektojn de eraroj.
Unue mi nun uzas la plej novan eldono de programa lingvo Tcl en versio 8.51. Due mi nun uzas por tradukaj projektoj la sqlite.
Pri la Tcl85 mi skribis ankoraŭ en blogo „Nova versio de programlingvo Tcl 8.5“.
Mi ankaŭ aktualigis enajn moduloj sqlite kaj XOTcl.
La konservado de tradukaj projektoj kiel bazoj de sqlite plirapidigis la programon.
La enlego kaj enskribo de datoj estas tre rapida. Ankaŭ la uzato de sqlite estas pli sekura pro datoj, ĉar ĉiuj modifoj estas tuj enskribitaj sur disko.
Por uzanto la plej videbla novaĵo estas literumado en tempo de skribado. Nun literumado funkcias simile al kutimaj programoj. Oni skribas kaj la programo tuj korektas skribitajn vortojn. Oni nur komence devas lanĉi la literumadon per butono „ABC“.
Oni povas ankaŭ en preferaĵoj aŭ en menuo „Korektado“ malŝalti tiun dumskriban literumadon.
Jam en komenco de la projekto kelkaj uzantoj postulis tiun funkcion, sed mi longe pensis, ke tiu funkcio estas tro malfacila aŭ eĉ malebla en Tcl.
Poste mi ekhavis ideon, kiu ebligis al mi realigi tion.
Mi ankaŭ korektis multajn erarojn, kiuj estis aŭtomate reportataj de multaj uzantoj. La funkcio la aŭtomata raportado estas tre valora. Mi ricevas multajn valorajn raportojn kaj por uzantoj la raportado signifas nur unu klakon de komputila muso.
Mi ankaŭ preparis specialan version de programo kun nur tre bazaj funkcioj. Mi nomis tiun programon „Esperantileto“.
Esperantileto enhavas nur kelkajn funkciojn por skribado kaj korektado de esperanta lingvo.
Tiu programo celas komencantojn, kiuj ne bezonas aliajn funkciojn aŭ eĉ estas irititaj de multaj funkcioj.
Mi preparos poste specialan instalan programon „Setup“ por Esperantileto, kiu estos nur 3,8MB granda kompare al 12MB granda instala programo de Esperantilo.
Por homoj kun malrapida reta korekto tiu programo estos eble plej alloga.
Nun ekzistas aldona lanĉa sistema menuo „Esperantileto“, kiu lanĉas la redaktilon kun pli facila baza modo.
Mi nuntempe testas kaj preparas la alian version de Esperantilo por tradukistoj kun nomo „EsperantiloTM“.
Tio eldono estas nur traduka programo por tradukitoj, kiuj laboras nur kun traduka memoro kaj ne estas dependa de iu lingvo.
Ekzistas grupo de tradukistoj, uzantoj de programoj kiel OmegaT kaj aliaj, kiuj ne interesiĝas pri Esperanto sed tradukas profesie kaj volas uzi eblojn de traduka memoro.
EsperantiloTM estus eldono nur por tiuj homoj.
La divido de programo en kelkaj versioj estas provo de adapto de programo al bezonoj de uzantoj. Due mi supozas, ke la intereso pri traduka memoro kaj tielspeca programaro estas pli granda ol intereso pri esperanta lingvo.